Vapers en stoomtreine – Bierpens.co.za
Vapers en stoomtreine
Gepubliseer deur bierpens op Februarie 7, 2019 Februarie 7, 2019
Sonja, raak kalm. Die inskrywing gaan nie oor rook nie. Dit gaan oor vape. Almal weet rook is sleg vir jou.
Ek sien deesdae al meer mense wat lyk soos die stoomtreine van ouds. Hulle loop nie op spore nie en maak nie tjoek-tjoek soos die outydse staal-en-stoom reuse nie, maar hulle stoom amper so erg soos 'n stoomtrein wat die Outeniekwaberge uitklim.
Party van hulle maak tjoek-tjoek ook noudat ek daaraan dink. Ek staan nou die dag buite die mall en wag vir my Uber, toe is daar 'n ou wat vape. Skielik hoes hy en hy vloek. Hy hoes so "tjoek-tjoek-tjoek" en toe sê hy vir sy tjomma, "Dry hit, bru," en toe maak hy keel skoon soos 'n trein wat gly op 'n nat spoor.
Sy bek-lokomotief se juice was blykbaar op, en toe brand hy die watte wat daar binne in is. Hy haal toe 'n botteltjie uit en vul sy mondjietrein weer op. Maak hom nat. Die botteltjie het so tuitpuntjie. 'n Stoomlokomotief het mos langs 'n watertenk gaan stop, en dan water volgemaak met 'n pyp, van bo af.
Wanneer 'n lokomotief krag gekort het, is daar kole gegooi. As die trein 'n afdraande gevang het, is daar minder kole gegooi en kleppe oop of toe gemaak en wat alles. Sy "bru" sê toe vir hom sy "wattage is too high". Hy stel toe aan sy lippiestrein, en toe suig hy soos 'n honger hanslam tietiebottel suig. Hy gooi stoomwolke. Dit ruik soos iets romerig, dalk koekies.
As 'n stoomtrein nie steenkool gehad het nie, dan staan hy. Hy gaan nêrens nie. As die bektreintjie waaraan die mense so suig se batterye pap is, dan is hy dood. Jy kan hom nie eers met 'n vuurhoutjie en laas week se koerant aan die stoom kry nie.
Die vapers het ook 'n taal van hulle eie. Juice, wattage, coil, cotton, 18650 batteries, direct to lung, mouth to lung, regulated mod, mechanical mod, DIY juice, vape scene, RBA, RDTA en nog 'n hele klomp ander goed ook, maar dit klink my alles is in Engels. Wat sal die Afrikaans vir dit wees? Stroop, kragverbruik, element, watte, batterye, fok die long direk op, eers op die tong dan in die long…?
Ek het al gehoor daar is mense wat die vape-toestel in "douche flute" noem. Wat sal dit in Afrikaans wees?
"Frikkie suig koekies en room uit sy doosfluit."
Toe die lat geswaai het
bierpens oor Toe die lat geswaai het
Hannes Neethling oor Toe die lat geswaai het
bikini boudjies fotograaf loesing lyfstraf Neil Francis see Springbokke strand tatoe tatoeëermerk tattoo troufoto's vape
Daar is 'n suurgat in die omloop. Hierdie inskrywing gaan nie oor die EFF nie, maar oor Neil Francis. Die Ier sê Springbokrugby is besmet met verbode middels. Opkikkers. Steroids. Francis wil hê dat daar Read more…
Kosie, nee, ek praat nie van 50 Shades nie. Deesdae swaai die lat mos nie meer nie. Toe ek op skool was, het ek pak gekry. Ek was stout. Fokken stout. Ek het nie net Read more…